11 Kabiji bampele jitete jajinga nobe kamama+ kabiji wañambijile’mba: “Imana upime nzubo yazhila ya Lesa ne kya kusokelapo bitapisho ne aba bapopwelamo.2 Pakuba kipango kiji pangye ya nzubo yazhila ya Lesa, wikishepo kabiji kange wikipime ne, mambo bekipana ku bisaka bya bantu, kabiji muzhi wazhila+ bakamunyantaula pa bañondo 42.+3 Nkalengela bakamonyi bami babiji kwaula pa moba 1,260 saka benyinga bisapi bya majila.”4 Bano babena kwimenwako na bichi bibiji bya maolivi+ ne bya kutulapo malampi+ bibiji kabiji baimana ku meso a Nkambo wa ntanda.+5 Umvwe muntu akakebe kwiboba kintu kyatama, mujilo ukafuma mu tunwa twabo ne kusoka balwanyi babo. Kine umvwe muntu akakebe kwiboba kintu kyatama, bino byo byo bakamwipaya.6 Bano baji na luusa lwa kushinka mwiulu+ kuba’mba mvula abule kunonka+ mu moba a kwaula kwabo, kabiji baji na luusa lwa kwalula mema ke mashi+ ne kupuma ntanda na binkunka byapusana pusana monka mo bakebela.7 Byo bakapwisha kushimuna bukamonyi, lukinyama ukalupuka mu kalengwa kabula kupela, ukalwa nabo ne kwibashinda ne kwibepaya.+8 Kabiji mibiji yabo yafwa ikalaala mu mukwakwa mukatampe wa mu yewa muzhi mukatampe ye batela mu kifwanyikizho amba Sodoma ne Ijipita, monka mo baipayijile Nkambo yabo pa kichi.9 Kabiji ba mu mitundu ya bantu ne ba mu mikoka ne ba mu njimi* ne ba mu bisaka bya bantu bakatala pa mibiji yabo yafwa pa moba asatu ne kichika,+ kabiji bakakana kubika mibiji yabo mu kilende.10 Kabiji aba bekala pa ntanda bakasekela pa mambo a lufu lwabo, kabiji baketuminanga bya bupe abo bene na bene, mambo bano bangauzhi babiji bamanyikilenga boba bekala pa ntanda.11 Byo papichile moba asatu ne kichika, mupashi wa bumi wafumine kwi Lesa watwelele mwi abo,+ kabiji baimene, ne bonse bebamwene baubile bingi moyo.12 Kabiji baumvwine jiwi kufuma mwiulu saka jibambila’mba: “Kanjilai mwiye kuno.” Ne abo bayile mwiulu mu jikumbi kabiji bebamwene* ku balwanyi babo.13 Mu kyonkakya kimye kwaikele kitentanshi kikatampe, ne lubaji lumo lwa mbaji jikumi ya muzhi lwakundukile; ne bantu 7,000 bafwile na kitentanshi, ne bashajilepo baubile bingi moyo ne kupa Lesa wa mwiulu lukumo.14 Malwa a bubiji+ apita kala. Talai! Malwa a busatu abena kupelawizha kwiya.15 Malaika wa butanu na bubiji wavuminye ntolompita yanji.+ Kabiji kwaumvwanyikile mawi mwiulu saka amba’mba: “Bufumu bwa pa ntanda bwaaluka ke Bufumu bwa Nkambo yetu+ ne bwa Kilishitu+ wanji, kabiji aye ukekala mfumu myaka ne myaka.”+16 Kabiji bakulumpe 24+ baikele kwi Lesa pa matanda abo, baponene kinkuvumene ne kupopwela Lesa,17 ne kwamba’mba: “Twimusanchila anweba Yehoba* Lesa, wa Bulume Bonse, ujipo+ kabiji wajingapo, mambo mwamwesha bulume bwenu bukatampe ne kutendeka kulama nobe mfumu.+18 Bino, bisaka bya bantu byazhingijile ne anweba mwibimwesheshe bukaji bwenu, kabiji kimye kyatongolwa kyafikile kya kuchibila mambo bafwa ne kya kufweta+ bakalume benu bangauzhi+ ne bazhijikwa ne boba bakamwa jizhina jenu, bacheche ne bakatampe, ne kya konauna boba babena konauna ntanda.”+19 Kabiji nzubo yazhila ya Lesa iji mwiulu yashinkukile, ne jikwachi ja lulayañano lwanji jamwekele mu nzubo yanji yazhila.+ Kabiji kwajinga kubesha kwa mvula ne mawi ne kutatauka kwa mvula ne kitentanshi ne mvula mukatampe wa mabwe.
bem_Latn